Ας την κρίνει ο Θεός

[μικρογραφία|260x260εσ|Ο Κόρνελ Γουάιλντ και η [Τζιν Τίρνεϊ σε σκηνή της ταινίας]]
Το  ***Ας την κρίνει ο Θεός*** (πρωτότυπος τίτλος: *Leave Her to Heaven*) είναι αμερικανικό έγχρωμο φιλμ νουάρ του 1945 σε σκηνοθεσία Τζον Μ. Σταλ. Πρωταγωνιστούν οι Τζιν Τίρνεϊ, Κόρνελ Γουάιλντ, Τζίνι Κρέιν, Βίνσεντ Πράις και Τσιλ Γουίλς. Η ταινία είναι βασισμένη στο μυθιστόρημα του Μπεν Έιμς Γουίλιαμς και η διασκευή του για τη μεγάλη οθόνη έγινε από τον Τζο Σουέρλινγκ.

## Πλοκή
Ο συγγραφέας Ρίτσαρντ Χάρλαντ (Κόρνελ Γουάιλντ) και η κοσμική Έλεν Μπέρεντ (Τζιν Τίρνεϊ), συναντιούνται στο τρένο που πηγαίνει στο Νέο Μεξικό. Η έλξη τους είναι αμοιβαία και σύντομα ερωτεύονται και αποφασίζουν να παντρευτούν. Όλοι είναι χαρούμενοι για το γεγονός εκτός από τον πρώην αρραβωνιαστικό της Έλεν, τον πολιτικό Ράσελ Κουίντον (Ρίτσαρντ Πράις). Η Έλεν αγαπάει τον Ρίτσαρντ με έναν τρόπο αρρωστημένο, δεσποτικό και καταπιεστικό, όπως ακριβώς αγαπούσε και τον πατέρα της, ο οποίος έχει πεθάνει και με τον οποίον ο Ρίτσαρντ φέρει ομοιότητα. Η Έλεν θέλει τον Ρίτσαρντ για τον εαυτό της και απεχθάνεται οποιονδήποτε άλλον μπορεί να έχει ένα κομμάτι από την καρδιά του. Τα άτομα με τα οποία είναι δεμένος ο Ρίτσαρντ και τα οποία η Έλεν αρχίζει να μισεί θανάσιμα είναι: ο ανάπηρος αδελφός του Ντάνι Χάρλαντ (Ντάριλ Χίκμαν) και η θετή αδελφή της Ρουθ (Τζίνι Κρέιν). Η ζήλια της Έλεν αυξάνεται μετά τον γάμο της, καθώς η γυναίκα προφασίζεται ένα σωρό τεχνάσματα για να τον κρατάει κοντά της. Η παθολογική ζήλια της Έλεν θα την οδηγήσει στο έγκλημα: θα σταθεί υπεύθυνη για τον πνιγμό του Ντάνι, αφού μείνει έγκυος θα προκαλέσει την αποβολή του βρέφους της πέφτοντας από τις σκάλες και θα μηχανορραφήσει ώστε η Ρουθ να κατηγορηθεί για απόπειρα δολοφονίας.

## Παραγωγή
Η ταινία είναι βασισμένη στο ομώνυμο μυθιστόρημα του Μπεν Έιμς Γουίλιαμς, του οποίου τη διασκευή για τη μεγάλη οθόνη έκανε ο Τζο Σουέρλινγκ. Ο τίτλος τόσο της ταινίας, όσο και του μυθιστορήματος είναι εμπνευσμένος από μια ατάκα του θεατρικού του Ουίλλιαμ Σαίξπηρ *[[Άμλετ]]*. Πρώτη επιλογή για τον ρόλο της Έλεν Μπέρεντ ήταν η Ρίτα Χέιγουορθ που απέρριψε το ρόλο. Η Τζιν Τίρνεϊ, το ανερχόμενο αστέρι της 20th Century Fox, πήρε τη θέση της και έδωσε την καλύτερη ερμηνεία της καριέρας της. Η ηθοποιός επανέλαβε το θρίαμβο των προηγούμενων δυο ετών (με τη συμμετοχή της στην ταινία του Ερνστ Λούμπιτς *[[Ο ουρανός ας περιμένει]] (Heaven Can Wait, 1943)* και *[[Λάουρα (ταινία 1944)|Λάουρα]] (Laura, 1944)*) και ενίσχυσε τη θέση της ως ένα από τα μεγάλα αστέρια του Χόλιγουντ εκείνης της περιόδου. Η υπόθεση της ταινίας εκτυλίσσεται με μια σειρά από φλάσμπακ και η ταινία έκανε εισπράξεις 5.000.000 δολαρίων αποτελώντας την πιο εμπορική παραγωγή της 20th Century Fox για το 1945.

## Βραβεία
Η Τίρνεϊ βρέθηκε για πρώτη και μοναδική φορά στη λίστα με τις υποψήφιες για Όσκαρ Α' Γυναικείου Ρόλου, χάνοντας από την Τζόαν Κρόφορντ που κέρδισε το βραβείο για τη δυναμική της επιστροφή με την ταινία *[[Θύελλα σε μητρική καρδιά]] (Mildred Pierce)*. Η ταινία βραβεύτηκε με Όσκαρ για την έγχρωμη φωτογραφία της. 


Βραβεία Ακαδημίας Κινηματογράφου (Όσκαρ)
 
**Βράβευση:**
*Έγχρωμης Φωτογραφίας - Λέον Σάμροϊ

**Υποψηφιότητα:**
*Α' Γυναικείου Ρόλου - Τζιν Τίρνεϊ
*Καλλιτεχνικής Διεύθυνσης - Λάιλ Ρ. Γουίλερ, Μόρις Ράνσφορντ & Τόμας Λιτλ
*Ήχου - Τόμας Τ. Μούλτον

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1945
Κατηγορία:Αγγλόφωνες ταινίες
Κατηγορία:Ταινίες παραγωγής 20th Century Fox
Κατηγορία:Φιλμ νουάρ
Κατηγορία:Αμερικανικές δραματικές ταινίες
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες γυρισμένες στο Μέιν
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής